基輔戰鬼

「基輔戰鬼」係一位烏克蘭米格-29嘅飛機師王牌飛行員嘅化名，佢喺2022年2月24號俄羅斯入侵烏克蘭嘅時候射低咗六架俄羅斯嘅戰機，據烏克蘭國家安全局嘅統計，佢截至2月27號已經射低咗十架戰機。雖然佢嘅真實性一直未證實，但係對烏克蘭人抵抗俄羅斯入侵嘅士氣有好大嘅幫助。

史 
喺2022年2月開始入侵烏克蘭嘅時候，網上流傳有一位烏克蘭嘅飛機師射低咗幾架俄羅斯嘅戰機。聽講佢喺入侵之後頭半個鐘打低咗六架戰機，呢六架戰機包括兩架Su-35戰機、兩架Su-25攻擊機、一架Su-27戰機同一架米格-29戰機。消息傳出咗之後提升咗唔少烏克蘭人嘅士氣，如果係真嘅話，呢一位機師將會係21世紀第一位王牌飛行員，同埋係1965年印巴戰爭之後第一個攞到一日內王牌嘅機師。

喺2月27號，烏克蘭國家安全局喺Facebook證實佢打低咗十架戰機。

英國《每日郵報》2022年4月29號報導話「基輔戰鬼」係29歲烏克蘭空軍少校塔拉巴爾卡，一共擊落咗至少40架俄羅斯飛機，喺2022年3月13號揸米格-29戰機嗰陣被擊落戰死，死後被追授「烏克蘭英雄」。烏克蘭武裝部隊總參謀部就澄清話「基輔戰鬼」係個集體形象，唔係塔拉巴爾卡少校，佢亦都冇40架嘅擊落數。

俄羅斯入侵烏克蘭
 蛇島戰役

攷 

2022年俄羅斯入侵烏克蘭